section_heading: Životopis
paragraph_text: U Travanjskom ratu 1941. Kraljevinu Jugoslaviju okupirale su sile Osovine (Njemačka, Italija, Mađarska, Bugarska). Crna Gora je pripala Italiji. Ministar vanjskih poslova Italije Galeazzo Ciano želio je provesti svoju politiku o stvaranju vazalnih država i režima metodom personalne unije. U Crnoj Gori je želio ponovno uspostaviti kraljevsku kuću Petrovića pod okriljem talijanske kraljevske kuće Savoje i obnoviti Crnu Goru kao samostalnu državu. Princa Mihaila, unuka kralja Nikole, zajedno s djelatnicima jugoslavenskog poslanstva u Parizu, gdje je bio nakon Travanjskog rata, Nijemci su odveli u logor kod Frankfurta. Tamo ga zatiče posebni izaslanik talijanske kraljevske kuće, tražeći od njega da ode na Cetinje i preuzme crnogorsko kraljevsko prijestolje, jer bi Crna Gora uskoro trebala proglasiti svoju neovisnost. Tetka princa Mihaila Jelena Savojska bila je kraljica Italije. Princ Mihailo je neljubazno odbio posebnog izaslanika, navodeći da se osjeća Srbinom i da je nepokolebljivi protivnik crnogorskog separatizma i zelenaša, koji su bili motivirani samo željom da razbiju Srbe i Jugoslaviju.<ref>Kralj Nikola Prvi. str. 160-161, Marko Milunović Piper, Kragujevac, 2001.